ประกาศธนาคารแห่งประเทศไทยประกาศธนาคารแห่งประเทศไทยเรื่องหลักเกณฑ์และเงื่อนไขในการจำหน่ายอสังหาริมทรัพย์ซึ่งเดิมใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์ ๑.เหตุผลในการออกประกาศพระราชบัญญัติการธนาคารพาณิชย์ห้ามมิให้ธนาคารพาณิชย์ซื้อหรือมีไว้ซึ่งอสังหาริมทรัพย์เว้นแต่เพื่อใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์นั้น โดยต้องได้รับความเห็นชอบจากธนาคารแห่งประเทศไทยเนื่องจากการถือครองอสังหาริมทรัพย์โดยไม่ได้ใช้ประโยชน์ถือเป็นการใช้เงินทุนที่ไม่ต้องตรงตามวัตถุประสงค์ของการประกอบธุรกิจการธนาคารพาณิชย์อีกทั้งยังอาจก่อให้เกิดความเสี่ยงซึ่งมีผลกระทบต่อฐานะของธนาคารพาณิชย์อีกด้วยธนาคารแห่งประเทศไทยได้เคยผ่อนผันเวลาจำหน่ายอสังหาริมทรัพย์ที่เลิกใช้ประโยชน์ดังกล่าวตามประกาศธนาคารแห่งประเทศไทย เรื่อง หลักเกณฑ์และเงื่อนไขในการจำหน่ายอสังหาริมทรัพย์ซึ่งเดิมใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์ลงวันที่ ๒๓ มีนาคม ๒๕๔๘ อย่างไรก็ดีปรากฏว่าธนาคารพาณิชย์ส่วนใหญ่ยังไม่สามารถจำหน่ายอสังหาริมทรัพย์ดังกล่าวได้ตามกำหนดและได้ขอผ่อนผันการจำหน่ายตามเหตุผลความจำเป็นดังนั้นเพื่อบรรเทาผลกระทบต่อธนาคารพาณิชย์ที่ไม่สามารถจำหน่ายอสังหาริมทรัพย์ที่เลิกใช้ประโยชน์ดังกล่าวได้ตามกำหนดธนาคารแห่งประเทศไทยจึงเห็นควรออกประกาศฉบับนี้เพื่อเป็นการปรับปรุงแนวทางการผ่อนผันการจำหน่ายอสังหาริมทรัพย์ดังกล่าว๒.อำนาจตามกฎหมายอาศัยอำนาจตามความในมาตรา ๗ ตรี และมาตรา ๑๗แห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งได้แก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ และมาตรา ๑๒ (๔) (ก)แห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งได้แก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์ พ.ศ. ๒๕๐๕ พ.ศ. ๒๕๒๘ธนาคารแห่งประเทศไทยได้ออกหลักเกณฑ์และเงื่อนไขให้ธนาคารพาณิชย์ถือปฏิบัติในการจำหน่ายอสังหาริมทรัพย์ซึ่งเดิมใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์๓.ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคาร๔.หลักเกณฑ์และเงื่อนไข๔.๑ ให้ยกเลิกประกาศธนาคารแห่งประเทศไทย เรื่องหลักเกณฑ์และเงื่อนไขในการจำหน่ายอสังหาริมทรัพย์ซึ่งเดิมใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์ลงวันที่ ๒๓ มีนาคม ๒๕๔๘๔.๒ประกาศนี้ใช้บังคับกับอสังหาริมทรัพย์ซึ่งเดิมใช้เป็นสถานที่สำหรับดำเนินธุรกิจหรือสำหรับพนักงานและลูกจ้างของธนาคารพาณิชย์แต่ปัจจุบันมิได้ใช้ประโยชน์ตามวัตถุประสงค์ดังกล่าว เนื่องจากการย้ายระงับหรือยกเลิกการเปิด หรือปิดสำนักงานสาขาหรือเลิกใช้ประโยชน์ในสถานที่สำหรับพนักงานและลูกจ้างของธนาคารพาณิชย์๔.๓ กรณีที่ธนาคารพาณิชย์ได้ย้ายระงับหรือยกเลิกการเปิด หรือปิดสำนักงานสาขาหรือเลิกใช้ประโยชน์ในสถานที่สำหรับพนักงานและลูกจ้าง ก่อนวันที่ ๑ มกราคม ๒๕๔๗ซึ่งธนาคารแห่งประเทศไทยได้เคยผ่อนผันเวลาการจำหน่ายอสังหาริมทรัพย์ดังกล่าวให้ถึงสิ้นปี๒๕๔๙ โดยธนาคารพาณิชย์ต้องกันเงินสำรองร้อยละ ๕๐ของมูลค่ายุติธรรมของอสังหาริมทรัพย์ที่ถือครองภายในสิ้นปี ๒๕๔๙ นั้นหากธนาคารพาณิชย์ยังไม่สามารถจำหน่ายได้ตามกำหนดเวลา ธนาคารแห่งประเทศไทยผ่อนผันให้ธนาคารพาณิชย์ถือครองอสังหาริมทรัพย์ดังกล่าวต่อไปอีก ๒ ปีเฉพาะรายที่สามารถกันเงินสำรองสำหรับอสังหาริมทรัพย์เหล่านั้นในอัตราร้อยละ ๗๕และร้อยละ ๑๐๐ ของมูลค่ายุติธรรม ภายในปี ๒๕๕๐ และ ปี ๒๕๕๑ ตามลำดับ แต่ทั้งนี้การกันสำรองดังกล่าวต้องไม่เกินมูลค่าตามบัญชีสุทธิคงเหลือของอสังหาริมทรัพย์ที่ถือครอง๔.๔ กรณีที่ธนาคารพาณิชย์ได้ย้ายระงับหรือยกเลิกการเปิด หรือปิดสำนักงานสาขาหรือเลิกใช้ประโยชน์ในสถานที่สำหรับพนักงานและลูกจ้าง ตั้งแต่วันที่ ๑ มกราคม ๒๕๔๗เป็นต้นไป ธนาคารพาณิชย์ต้องจำหน่ายหรือยกเลิกการเช่าอสังหาริมทรัพย์ที่ได้รับอนุญาตให้ถือครองไว้ภายใน๑ ปี นับแต่วันที่ย้ายไปเปิดดำเนินการ ณ สำนักงานสาขาแห่งใหม่หรือสำนักงานสาขาถาวร วันที่แจ้งยกเลิกการเปิดสาขาหรือวันที่ครบกำหนดระยะเวลาการเปิดสาขาตามที่ได้รับอนุญาตวันที่ปิดดำเนินการสำนักงานสาขาหรือวันที่เลิกใช้ประโยชน์ในสถานที่สำหรับพนักงานหรือลูกจ้าง แล้วแต่กรณีเมื่อครบกำหนดระยะเวลา ๑ ปีข้างต้นหากธนาคารพาณิชย์ไม่สามารถจำ หน่ายอสังหาริมทรัพย์ดังกล่าวได้ธนาคารแห่งประเทศไทยผ่อนผันให้ธนาคารพาณิชย์ถือครองอสังหาริมทรัพย์ดังกล่าวต่อไปอีก๔ ปี เฉพาะรายที่สามารถกันเงินสำรองสำหรับอสังหาริมทรัพย์เหล่านั้นในอัตราร้อยละ๒๕ ร้อยละ ๕๐ ร้อยละ ๗๕ และร้อยละ ๑๐๐ ของมูลค่ายุติธรรม ภายในปีที่ ๑ ปีที่ ๒ปีที่ ๓ และปีที่ ๔ ตามลำดับ แต่ทั้งนี้ การกันสำรองดังกล่าวต้องไม่เกินมูลค่าตามบัญชีสุทธิคงเหลือของอสังหาริมทรัพย์ที่ถือครอง๔.๕เมื่อพ้นระยะเวลาผ่อนผันการถือครองอสังหาริมทรัพย์ตามข้อ ๔.๓ และข้อ ๔.๔ แล้ว หากธนาคารพาณิชย์ไม่สามารถจำหน่ายอสังหาริมทรัพย์ดังกล่าวได้หมดธนาคารแห่งประเทศไทย จะดำเนินการเปรียบเทียบปรับหรือดำเนินการอื่นใดตามกฎหมายต่อไป๔.๖ให้ธนาคารพาณิชย์จัดทำและเก็บรักษาเอกสารเกี่ยวกับการได้มาซึ่งอสังหาริมทรัพย์ที่กล่าวข้างต้นรวมทั้งเอกสารเกี่ยวกับการจำหน่ายหรือการยกเลิกการเช่า และข้อมูลการกันเงินสำรอง เพื่อให้ธนาคารแห่งประเทศไทยตรวจสอบได้เมื่อร้องขอ๕.[๑]วันเริ่มต้นบังคับใช้ประกาศนี้ให้ใช้บังคับตั้งแต่วันที่ ๑ มกราคม๒๕๕๐ เป็นต้นไปประกาศณ วันที่ ๑๘ ธันวาคม พ.ศ. ๒๕๔๙ธาริษาวัฒนเกสผู้ว่าการธนาคารแห่งประเทศไทยโสรศ/ผู้จัดทำ๑๙มกราคม ๒๕๕๐[๑] ราชกิจจานุเบกษา เล่ม ๑๒๔/ตอนพิเศษ ๒ ง/หน้า ๒๒/๘มกราคม ๒๕๕๐